Tefillah Lessons from Megillat Esther and its Midrashim

Rabbi M. Penner

לז"נ מרת מרים בת משה צבי ע"ה

ספר אסתר פרקים ד-ה

(א) וּמָרְדֳּכַי יָדַע אֶת כָּל אֲשֶׁר נַעֲשָׂה וַיִּקְרַע מָרְדֳּכַי אֶת בְּגָדָיו וַיִּלְבַּשׁ שַׂק וָאֵפֶר וַיֵּצֵא בְּתוֹךְ הָעִיר וַיִּזְעַק זְעָקָה גְדֹלָה וּמָרָה: ... (ד) וַתָּבוֹאנָה נַעֲרוֹת אֶסְתֵּר וְסָרִיסֶיהָ וַיַּגִּידוּ לָהּ וַתִּתְחַלְחַל הַמַּלְכָּה מְאֹד וַתִּשְׁלַח בְּגָדִים לְהַלְבִּישׁ אֶת מָרְדֳּכַי וּלְהָסִיר שַׂקּוֹ מֵעָלָיו וְלֹא קִבֵּל: ... (ה) וַתִּקְרָא אֶסְתֵּר לַהֲתָךְ מִסָּרִיסֵי הַמֶּלֶךְ אֲשֶׁר הֶעֱמִיד לְפָנֶיהָ וַתְּצַוֵּהוּ עַל מָרְדֳּכָי לָדַעַת מַה זֶּה וְעַל מַה זֶּה: ... (ז) וַיַּגֶּד לוֹ מָרְדֳּכַי אֵת כָּל אֲשֶׁר קָרָהוּ וְאֵת פָּרָשַׁת הַכֶּסֶף אֲשֶׁר אָמַר הָמָן לִשְׁקוֹל עַל גִּנְזֵי הַמֶּלֶךְ בַּיְּהוּדִים לְאַבְּדָם: (ח) וְאֶת פַּתְשֶׁגֶן כְּתָב הַדָּת אֲשֶׁר נִתַּן בְּשׁוּשָׁן לְהַשְׁמִידָם נָתַן לוֹ לְהַרְאוֹת אֶת אֶסְתֵּר וּלְהַגִּיד לָהּ וּלְצַוּוֹת עָלֶיהָ לָבוֹא אֶל הַמֶּלֶךְ לְהִתְחַנֶּן לוֹ וּלְבַקֵּשׁ מִלְּפָנָיו עַל עַמָּהּ: ... (יג) וַיֹּאמֶר מָרְדֳּכַי לְהָשִׁיב אֶל אֶסְתֵּר אַל תְּדַמִּי בְנַפְשֵׁךְ לְהִמָּלֵט בֵּית הַמֶּלֶךְ מִכָּל הַיְּהוּדִים: (יד) כִּי אִם הַחֲרֵשׁ תַּחֲרִישִׁי בָּעֵת הַזֹּאת רֶוַח וְהַצָּלָה יַעֲמוֹד לַיְּהוּדִים מִמָּקוֹם אַחֵר וְאַתְּ וּבֵית אָבִיךְ תֹּאבֵדוּ וּמִי יוֹדֵעַ אִם לְעֵת כָּזֹאת הִגַּעַתְּ לַמַּלְכוּת: (טו) וַתֹּאמֶר אֶסְתֵּר לְהָשִׁיב אֶל מָרְדֳּכָי: (טז) לֵךְ כְּנוֹס אֶת כָּל הַיְּהוּדִים הַנִּמְצְאִים בְּשׁוּשָׁן וְצוּמוּ עָלַי וְאַל תֹּאכְלוּ וְאַל תִּשְׁתּוּ שְׁלשֶׁת יָמִים לַיְלָה וָיוֹם גַּם אֲנִי וְנַעֲרֹתַי אָצוּם כֵּן וּבְכֵן אָבוֹא אֶל הַמֶּלֶךְ אֲשֶׁר לֹא כַדָּת וְכַאֲשֶׁר אָבַדְתִּי אָבָדְתִּי: ... (א) וַיְהִי בַּיּוֹם הַשְּׁלִישִׁי וַתִּלְבַּשׁ אֶסְתֵּר מַלְכוּת וַתַּעֲמֹד בַּחֲצַר בֵּית הַמֶּלֶךְ הַפְּנִימִית נֹכַח בֵּית הַמֶּלֶךְ וְהַמֶּלֶךְ יוֹשֵׁב עַל כִּסֵּא מַלְכוּתוֹ בְּבֵית הַמַּלְכוּת נֹכַח פֶּתַח הַבָּיִת: (ב) וַיְהִי כִרְאוֹת הַמֶּלֶךְ אֶת אֶסְתֵּר הַמַּלְכָּה עֹמֶדֶת בֶּחָצֵר נָשְׂאָה חֵן בְּעֵינָיו וַיּוֹשֶׁט הַמֶּלֶךְ לְאֶסְתֵּר אֶת שַׁרְבִיט הַזָּהָב אֲשֶׁר בְּיָדוֹ וַתִּקְרַב אֶסְתֵּר וַתִּגַּע בְּרֹאשׁ הַשַּׁרְבִיט:

**1** Mordechai knew all that had occurred, so Mordechai tore his clothes [in mourning] and put on sackcloth and ash. He went out into the city crying loudly and bitterly … **4** Esther's maids and chamberlains came and told her about it and the queen was terrified. She sent garments with which to dress Mordechai so that he would remove his sackcloth from upon him, but he did not accept them … **7** And Mordechai told him about all that had happened to him and about the sum of money that Haman had promised to pay to the king's treasuries for the right to destroy the Jews.  **8** He also gave him a copy of the law that was proclaimed in Shushan calling for their annihilation, to show Esther and to tell her about it, and to instruct her to go to the king to beseech him and to plead with him on behalf of her nation … **13** and Mordechai said to relay to Esther, "Do not think that you will escape [the fate of] all the Jews by being in the king's palace.  **14** For if you will remain silent at this time, relief and salvation will come to the Jews from another source, and you and the house of your father will be lost. And who knows if it is not for just such a time that you reached this royal position." **15** Esther said to relay to Mordechai: **16** "Go and gather all the Jews who are in Shushan and fast for my sake, do not eat and do not drink for three days, night and day. My maids and I shall also fast in the same way. Then I shall go to the king, though it is unlawful, and if I perish, I perish."  **17** Mordechai then left and did all that Esther had instructed him: **1** On the third day Esther donned [garments of] royalty and stood in the inner courtyard of the palace, facing the palace. The king was sitting on his royal throne in the palace facing the palace entrance.  **2** When the king saw Queen Esther standing in the courtyard she found favor in his eyes. The king extended to Esther the golden scepter that was in his hand and Esther approached and touched the tip of the scepter.

1. פירוש הגר"א לספר אסתר

"ולא קיבל" - פירוש: לא רצה לבדול משקו - אפילו רגע אחד.

2. תלמוד בבלי מסכת מגילה דף טו/ב

"ויהי כראות המלך את אסתר המלכה": א"ר יוחנן ג' מלאכי השרת נזדמנו לה באותה שעה: א' - שהגביה את צוארה. וא' - שמשך חוט של חסד עליה. וא' - שמתח את השרביט.

3. מדרש רבה אסתר פרשה ח פסקה ז

שלשת ימים אלו - הן י"ג וי"ד וט"ו בניסן. שלח לה והרי בהם יום ראשון של פסח! אמרה לו "זקן שבישראל - למה הוא פסח?" מיד שמע מרדכי - והודה לדבריה. הה"ד "ויעבר מרדכי ויעש ככל אשר צותה עליו אסתר" - [ש]תמן אמרין - שהעביר יום טוב של פסח בתענית.

ועל אותה צרה ויתפלל מרדכי אל ה' ויאמר "גלוי וידוע לפני כסא כבודך אדון העולמים כי לא מגבהות לב ומרום עין עשיתי אשר לא השתחויתי להמן ... ועתה אלהינו הצילנו נא מידו ... וידע המרגיז הזה כי לא שכחת ההבטחה שהבטחתנו (ויקרא כ"ו) "ואף גם זאת בהיותם בארץ אויביהם לא מאסתים ולא געלתים לכלותם להפר בריתי אתם כי אני ה' אלהיהם".

מה עשה מרדכי קבץ את התינוקות וענה אותם מלחם ומים והלבישן שק והושיבם באפר והיו צועקים ובוכין ועוסקין בתורה

ובעת ההיא היתה אסתר נפחדת מאד מפני הרעה אשר צמחה בישראל. ותפשוט בגדי מלכותה ואת תפארתה - ותלבש שק ותפרע שער ראשה ותמלא אותו עפר ואפר ותענה נפשה בצום. ותפול על פניה לפני ה' ותתפלל ותאמר "ה' אלהי ישראל אשר משלת מימי קדם ובראת את העולם - עזור נא אמתך אשר נשארתי יתומה בלי אב ואם. ומשולה לענייה - שואלת מבית לבית. כן אנכי שואלת רחמיך מחלון לחלון בבית אחשורוש. ועתה ה' הצליחה נא לאמתך הענייה הזאת. והצילה את צאן מרעיתך מן האויבים האלו אשר קמו עלינו. כי אין לך מעצור להושיע ברב או במעט. ואתה אבי יתומים - עמוד נא לימין היתומה הזאת אשר בחסדך בטחה - ותנה אותי לרחמים לפני האיש הזה כי יראתיו והשפילהו לפני כי אתה משפיל גאים":

4. תלמוד בבלי מסכת מגילה דף טו/ב

"ותעמד בחצר בית המלך הפנימית": א"ר לוי כיון שהגיעה לבית הצלמים - נסתלקה הימנה שכינה. אמרה (תה' כב) "אלי אלי למה עזבתני". שמא אתה דן על שוגג כמזיד ועל אונס כרצון?

5. תלמוד בבלי מסכת מגילה דף ד/א

ואמר רבי יהושע בן לוי חייב אדם לקרות את המגילה בלילה - ולשנותה ביום - שנאמר "אלהי אקרא יומם ולא תענה ולילה ולא דומיה לי" ... אמר עולא ביראה חייב אדם לקרות את המגילה בלילה ולשנותה ביום - שנאמר - "למען יזמרך כבוד ולא ידום ה' אלהי לעולם אודך"

6. מדרש רבה אסתר פרשה ז פסקה יט

"פתשגן הכתב ... להנתן דת בכל מדינה ומדינה להיות עתידים ליום הזה". א"ר לוי אומות העולם - נבואתן סתומה. ואינן יודעין - אם ליהרג ואם להרוג. משל לאדם שהיה מהלך בדרך. מן דוחקא דאורחא - אסתבע קרסוליה. אמר "הלואי הוה לי חד חמר!" עבר עלוי חד רומי דילדית חמרתיה חד עולַאי. א"ל "סב - ארכב הדין עולַאי". אמר "הא צלותי - אישתמע ברם. [אולם] אנא - לא שאלית כהוגן - אם למרכב אם למרכיבה". כך נבואתן של אומות העולם "להיות עתידים ליום הזה" - ואינן יודעים אם להרוג אם ליהרג. אבל ישראל נבואתן מפורשת - "להיות היהודים עתידים ליום הזה להנקם מאויביהם":

7. ספר דברים פרק ג

(כג) וָאֶתְחַנַּן אֶל יְדֹוָד בָּעֵת הַהִוא לֵאמֹר:

אור החיים

הוא אומרו לאמר, פירוש אין תכלית הדבר בדברים הנאמרים אלא לאמר עוד דברים אחרים ... עוד נתכוון לדייק ארבע תנאים הצריכין לקבלת תפלה: א' - שיתפלל כעני הדופק על הפתח ... ב' - שיבקש ממקור הרחמים. ג' - זמן התפלה - כדרך אומרו (תה' סט) "ואני תפלתי לך ה' עת רצון". ד' - שתהיה תפלתו מפורשת - ולא תהיה סובלת פירוש בלתי הגון ...

8. תלמוד ירושלמי מסכת בכורים דף ו/ב

חנה - על ידי שריבתה בתפילתה - קיצרה בימיו של שמואל. שאמרה "וישב שם עד עולם". והלא אין עולמו של לוי - אלא חמשים שנה - דכתיב "ומבן חמשים שנה ישוב מצבע העבודה"!? והיי דלון - חמשין ותרתי! א"ר יוסי בר רבי בון ... שתים - שגמלתו.

9. מדרש תנחומא וירא פרק א

א"ל הקב"ה לישראל הוו זהירין בתפלה - שאין מדה אחרת יפה הימנה והיא גדולה מכל הקרבנות ... ואפילו אין אדם כדאי לענות בתפלתו ולעשות חסד עמו - כיון שמתפלל ומרבה בתחנונים - אני עושה חסד עמו ...

10. ספר סגולות ישראל

סגולה בפורים להרבות בתפילה ובקשה לפני ה' יתברך על כל דבר ... כי באותו היום - הוא עת רצון גדול מאוד - וכל העולמות המה בשמחה וברצון. ועל זה אמרו רבותינו: כל הפושט יד- נותנים לו!"

11. תלמוד בבלי מסכת מגילה דף ד/ב

כפרים מקדימין ליום הכניסה גובין בו ביום ומחלקין בו ביום מפני שעיניהם של עניים נשואות במקרא מגילה